Οι χώροι διακίνησης ναρκωτικών ως διακεκριμένη μορφή του άρθρου 22 του Νόμου 4139/2013
Creators: name: Λεριός, Στυλιανός Κωνσταντίνου
Publisher: name: Aristotle University of Thessaloniki
Year: 2021
Subjects: Εξαρτήσεις
Χώροι
Άρθρο 22
Addictions
Places
Article 22

description: Αντικείμενο της παρούσας διπλωματικής εργασίας αποτελεί η προσέγγιση και εις βάθος ανάλυση της διάταξης του άρ. 22 παρ.2 α΄ του ν. περί ναρκωτικών (ν. 4139/2013), με την οποία η διακίνηση ναρκωτικών ουσιών ανάγεται σε διακεκριμένη κακουργηματική περίπτωση, όταν τελείται σε συγκεκριμένους χώρους, που ο νομοθέτης κρίνει ως «ευαίσθητους». Για τη διεξοδικότερη και πληρέστερη ανάλυση της διάταξης, αρχικά αναζητείται και εντοπίζεται το έννομο αγαθό που ο νομοθέτης θεωρεί ότι προσβάλλεται κατά την τέλεση οποιασδήποτε περίπτωσης διακίνησης ναρκωτικών ουσιών και στη συνέχεια προσεγγίζεται ο λόγος και ο σκοπός που διέπει και ωθεί το νομοθέτη στη θέσπιση αυστηρότερης ποινικής μεταχείρισης, όταν η διακίνηση τελείται στους συγκεκριμένους χώρους που ρητά κατονομάζει. Αναλύεται η ειδική υπόσταση του αδικήματος αυτού, αλλά και παρατίθεται η τυπολογία και ερμηνεία των χώρων που ο ίδιος ο νομοθέτης επέλεξε ως «ευαίσθητους». Πραγματοποιείται επίσης συγκριτική επισκόπηση της ισχύουσας ρύθμισης με τις μορφές που είχε υπό τα προηγούμενα νομοθετικά καθεστώτα και τονίζονται οι τροποποιήσεις που έχουν επέλθει μέχρι σήμερα. Ακόμα, για την πληρέστερη ανάλυση και κατανόηση της εν λόγω νομοθετικής ρύθμισης παρατίθενται χαρακτηριστικά παραδείγματα από την ερμηνεία κι εφαρμογή στη νομολογία μας, ενώ αναλύονται και οι σχέσεις της διάταξης με άλλα αδικήματα, και πώς η εφαρμογή της επηρεάζεται σε περίπτωση συρροής της με άλλες πράξεις της νομοθεσίας περί ναρκωτικών. Τέλος, αξιολογείται η νομοθετική επιλογή, όπως αυτή ισχύει σήμερα, και προτείνονται νομοθετικές μεταβολές που θα μπορούσαν να επέλθουν στο μέλλον για την πληρέστερη και επιτυχέστερη –κατά το γράφοντα- εφαρμογή της διάταξης και υλοποίηση των σκοπών του νομοθέτη.
description: The purpose of this thesis is to approach and analyse in-depth the provision of the article 22 paragraph 2 a’ of the drug legislation (law 4139/2013), with which the act of drug trafficking turns into a distinguished criminal case, when the act is committed in specific places, that the legislator defines as “sensitive”. Initially, for a better in-depth and more effective analysis of the provision, the thesis aims to identify the subject of the legal protection, considered offended by the act of drug trafficking. Following the identification, the provision states the rationale behind its enactment and the aims it wishes to achieve, which, according to the legislator, mandate a harsher penal treatment for drug trafficking committed in the designated places. The constituent elements of the crime are analysed, and the typology and the interpretation of the places that the legislator himself chose as “sensitive” are quoted. Furthermore, a comparative overview between the existing legislation and the forms that it had during the previous states of the law is taking place and there is an emphasis on the modifications that have occurred until today. Moreover, for a complete analysis and understanding of the provision, characteristic examples of its interpretation and application by our case law are quoted, while the association of the provision with other offences and how its application is being affected in case of violations of multiple provisions of the drug legislation. In conclusion, there is an assessment of the existing legislative choice, and there is a proposal of the legislative modifications that could take place in the future for a complete and more effective – according to the conductor – application of the provision and achievement of the legislator’s aims.
description: Σε συνεργασία με: Πανεπιστήμιο Λευκωσίας (Κύπρος)